32 ari skilnings á orsökum og afleiðingum styrjalda . Öðru máli er að gegna um innanlandsmálin ; reyndust þau , einkum atvinnuleysið og fjárhags - vandræðin , MacDonald og verkalýðsstjórn hans þrándur í götu og komu henni að lokum á kné í sumar er leið . Andstæðingar hennar halda því einnig fram , að verkamannastjórnin hafi verið ó - hagsýn og eyðslusöm úr hófi fram , og of hliðholl fylgismönnum sínum . Er til þess kom , að finna leið út úr fjármála-ógöngunum , urðu verkamenn ósammála ; verkalýðsfélögin voru andvíg sparnað - artillögum MacDonalds , einkum lækkun atvinnu - leysis-styrkja . Klofnaði verkamannastjórnin á þessu máli ; eitthvað helmingur ráðherranna fylgdi Mac - Donald að málum , en hinir héldu fram kröfum verkalýðsfélaganna . Beiddist hann þá . lausnar , en konungur fól honum að mynda bráðabirgða sam - steypustjórn . Var slík stjórn mynduð undir for - ystu MacDonalds ; auk nokkurra verkamanna ráð - herra , eiga úrvalsmenn úr hinum flokkunum sæti í henni . Aðalhlutverk samsteypustjórnarinnar er úrlausn fjárhagsvandræðanna . Eins og mtenn muna , vann hún stórsigur í nýafstöðnum kosning - um , og eru ýmsar getur að því leiddar , hvernig samvinna muni takast meðal ráðherranna . Mac - Donald hefir sætt afar misjöfnum dómum fyrir framkomu sína . Pjöldi enskra blaða , einkum mál - gögn frjálslynda flokksins og íhaldsflokksins , hófu hann til skýjanna fyrir ósérplægni og ættjarðarást , er meira metur þjóðarheillina en hagsmuni einn - ar stéttar . Hins vegar réðust verkalýðsfélögin og blöð þeirra harðlega á MacDonald , brugðu honum um liðhlaup og svik við verkamenn , og nú hefir verkamannaflokkurinn , sem á undanfarandi gengi sitt mjög mikið að þakka MacDonald , útskúfað leiðtoga sínum algerlega . Pyrir kaldhæðni atvik - anna er MacDonald því kominn í hóp þeirra , sem útlægir eru gerðir af fylgjendum sínum , en hafnir í hetjusess af andstæðingum sínum . Bíður það